**Шығармашыл оқушылар арасындағы VІI республикалық**

**«Ақберен» онлайн өнер байқауы**

1. **Жалпы ережелер**

1. Осы Ереже «Білім беру туралы» Қазақстан Республикасының заңына, Қазақстан Республикасының 2020-2025 жылдарға арналған білім беруді дамытудың мемлекеттік бағдарламасына сәйкес және жалпы білім беретін мектептердің 8-11 сыныптың шығармашыл оқушылары арасындағы «Ақберен» республикалық өнер байқауын (бұдан әрі – Байқау) «Дарын» республикалық ғылыми-практикалық орталығы (бұдан әрі – «Дарын» РҒПО) өткізеді.

2. Байқаудың мақсаты мен міндеті: 8-11 сыныптың шығармашыл оқушыларының гуманитарлық-эстетикалық ғылымдар саласында кәсіптік қызметін таңдауға шығармашылық қабілетті, өлең жазу, тапқырлық қырын, дарынынын таныту, олардың шығармашылық қабілеттеріне (ақындық, шешендік шеберлігі, түрлі ұлттық аспапта ойнау, т.б.) қолдау көрсетіп, ары қарай дамытуына жол ашу.

**II. Қатысушылар**

1. Байқауға республикадағы арнайы мектептердің, гимназиялардың, лицейлердің жалпы білім беретін мектептердің 8-11 сыныптағы шығармашыл оқушылары қатыса алады. Байқауға 6 номинация бойынша облыстық байқауда жүлдегер атанған 6 оқушыдан және 1 жетекшіден құралған команда қатысады.

**III. Ұйымдастыру және өткізу тәртібі**

 1. Байқау үш кезеңде өтеді:

I кезең – аудандық (қалалық), білім басқарамалары өткізеді;

II кезең – облыстық, Нұр-Сұлтан, Алматы және Шымкент қалаларының білім басқармалары, РББҰ, «Назарбаев зияткерлік мектептері» ДББҰ өткізеді.

III кезең – республикалық, қорытынды - «Дарын» РҒПО өткізеді.

2. Байқау 6 номинация бойынша онлайн режимде өткізіледі:

1) Шешендік, білгірлік сайысы;

2) Көркемсөз оқу;

3) Эссе жазу;

4) Ұлттық аспапта өнер көрсету;

5) Ақындар айтысы;

6) Ақындар мүшәйрасы.

3. Байқаудың өткізу барысын қадағалау және ұйымдастыру жұмысының дайындығын іске асыру үшін республикалық ұйымдастыру комитеті құрылады.

1. Ұйымдастыру комитеті байқаудың қорытынды кезеңінің өткізілу орнын белгілеп, дайындық жұмыстарын жүргізуде тікелей басшылық етеді, қазылар алқасының құрамын, байқаудың өткізу бағдарламасын, қатысушылардың тізімін бекітіп, жеңімпаздар мен жүлдегерлерді марапаттайды.
2. Қазылар алқасының құрамына жоғарғы оқу орнының ғалымдары, білім беру ұйымдарының мамандары, қаламгерлер кіреді.
3. Қазылар алқасы қатысушылардың өнерін, шеберлігін, тапқырлығын бағалайды. Байқау тапсырмаларын әзірлейді. Байқау жеңімпаздары мен жүлдегерлерін сараптап, ұйымдастыру комитетіне тізімін ұсынады.

7. Ұйымдастыру комитеті мен қазылар алқасы байқауды жыл сайын жетілдіріп өзгеріс ұсыныстар енгізуге құқылы.

8. Облыстық, Нұр-Сұлтан, Алматы және Шымкент қалаларының білім басқармалары, РББҰ, «Назарбаев зияткерлік мектептері» ДББҰ өздерінің іріктеу нәтижесінде ережеде көрсетілген әр номинация бойынша команда жасақтауы тиіс.

9. Номинациялар бойынша сайыстарды өткізу тәртібі:

1) Шешендік, білгірлік сайысы номинациясы бойынша екі команда өкілі қазылар алқасы тарапынан берілген тақырып бойынша қойылған сұрақтарға жауап береді (әр қатысушыға 3 сұрақтан, 5 минут).

 2) Көркемсөз оқу номинациясы бойынша байқауға қатысушы өзі таңдаған шығармадан үзінді оқиды (5-7 минут). Үзінділер белгілі жазушылардың, ақындардың, әдебиет классиктерінің шығармаларынан алынуы міндетті. Бір шығарма екінші рет қайталанбауы ескерілуі керек.

 3) Эссе жазу номинациясы бойынша қазылар алқасы тарапынан ұсынылған тақырыпқа эссе жазу (90 минут).

 4) Ұлттық аспапта өнер көрсету номинациясы бойынша өзі дайындаған бір шығарманы (ән, күй) ұлттық аспапта орындайды. Бір орындалған өнер туындысы екінші рет қайталанбауы ескерілуі керек.

 5) Ақындар айтысы номинациясы бойынша оқушының ақындыққа бейімділігі, ойының тапқырлығы, сөз көркемдігі, тақырыпты аша білуі, орындаушылық шеберлігі, суырып салмалық (импровизаторлық) қабілеті назарға алынады.

 6) Ақындар мүшәйрасы номинациясы бойынша әр қатысушы өз шығармашылғынан 3 өлең ұсынады. 1 өлеңді жатқа оқып береді. Өлеңнің көркемдігі, оқушының ақындық қабілеті ескеріледі.

**IV. Бағалау критерийлері**

 1. Байқаудың қатысушыларын бағалау қазылар алқасы мүшелері тарапынан жүргізіледі. Жүлдегерлер қазылар алқасының шешімімен анықталады.

 2. Жалпы бағалау 10 ұпайлық жүйемен есептеледі. Ерекше өнер көрсеткен қатысушылар марапатталады. Соңынан командалық есеп шығарылып, орындар анықталады.

 3. Шешендік, білгірлік сайысы номинациясы бойынша оқушының шешендік сөздердің тарихын, би-шешендердің мұрасын білуі, сол бағытта қойылған сұрақтарға жауап беруі бағаланады. Шешендік сайыс бойынша ұсынылатын тақырыптар жыл сайын өзгертіліп 1-ші қосымшада берілетін болады.

 4. Көркемсөз оқу номинациясы бойынша берілген шығарманы оқу мәнері бағаланады. Белгілі ақын-жазушылардың шығармаларын оқу талап етіледі. Ұлы Абайдың өлеңдері мен қарасөздері және Абай туралы көрнекті қаламгерлер шығармаларын қамту ескеріледі. Бір шығарманы екінші рет қайталап оқымауы шарт.

 5. Эссе жазу номинациясы бойынша тақырыптың ашылу тереңдігі, мазмұны, сауаттылығы, әдеби мәліметтерді орнымен пайдалануы бағаланады.

 6. Ұлттық аспапта ойнау номинациясы бойынша өнері мен орындау шеберлігі бағаланады. Әр қатысушы алдында орындалған шығарманы қайталамауы шарт.

7. Ақындар айтысы номинациясы бойынша суырыпсалмалық өнері, ой толғауы, жауап қайтаруы, тапқырлығы бағаланады.

8. Ақындар мүшәйрасы номинациясы бойынша өлеңнің көркемдігі, тілі, мазмұны, поэтикалық ерекшелігі, қатысушының ақындық қабілеті мен талабы бағаланады.

9. Байқаудың қорытынды кезеңіне тіркелу және қатысуы жөнінде облыстық, Нұр-Сұлтан, Алматы және Шымкент қалалары білім басқармалары, РББҰ, ДББҰ «Назарбаев зияткерлік мектептері» өтініш хатты 2-ші қосымшада көрсетілген (1,2) форма бойынша толтырып сұранысты ұйымдастыру комитетіне байқаудың өткізілуіне 15 күн қалғанға дейін жіберу қажет.

Ұйымдастыру комитетінің мекенжайы: Нұр-Сұлтан қаласы, Республика даңғылы 34а, тел. 8(7172) 295-152, факс 8(7172) 295-232, е-mail: z.amanova7@mail.ru

**V. Жеңімпаздар мен жүлдегерлерді марапаттау**

1. Байқау жеңімпаздары мен жүлдегерлері «Дарын» РҒПО-ның I, II, III дәрежелі дипломдарымен, грамоталарымен марапатталады.

2. Байқау қатысушыларына сертификаттар беріледі.

**V. Қаржыландыру**

* 1. Байқаудың шығындары сметаға сәйкес жүргізіледі.

*1 қосымша*

**Шешендік сайыс бойынша ұсынылатын тақырыптар:**

1. Ел мен жер, Отан, атамекен туралы шешендік сөздер мен толғаулар;
2. Адам өмірінің кезеңдері, әр жастың ерекшелігі, жастық, кәрілік туралы шешендік толғаулар;
3. Дауды шешу, екі елді немесе адамдар арасын бітістіру, татулық мақсатындағы шешендік мұра;
4. Абайдың және оның замандастарының шешендік сөздері, тапқырлығы туралы... Ұлы Абайдың 175 жылдық мерейтойына орай ақынның өлеңдері мен қарасөздері және Абай туралы көрнекті қаламгерлер шығармаларын қамту. Бір шығарманы екінші рет қайталап оқымауы шарт.
5. Білім, ғылым, өнер, талап, еңбек, туралы шешендік сөздер мен толғаулар;
6. Жаугершілік замандағы шешендік сөздер мен толғаулар;
7. Сөзге тоқтаған, сөзден сүрінген шешендер;
8. Шешендік дау, шешендік арнау, шешендік толғау оның түрлері, мысалдар;
9. Шешендік мұрадағы тұспалдау, жұмбақтаулар, ой жүйріктігі мен тапқырлық;
10. Фольклорлық мұралардағы шешендік сөздер мен толғаулар (эпостық жырлар, ертегілер)

*2 қосымша*

*Форма 1*

**Сұраныс**

|  |  |  |  |  |  |  |
| --- | --- | --- | --- | --- | --- | --- |
| № | Оқушыныңаты-жөні | Номинациясы/ сілтемесі | Мектебі | Сыныбы | Облысы, қаласы,ауданы | Жетекшініңаты-жөні,ұялы телефоны |

*Форма 2*

**Хаттама**

**Өткізілген орны:**

**Өткізілу мерзімі «\_\_\_\_\_»\_\_\_\_\_\_\_\_\_\_ 2020 жыл**

Қазылар алқасының төрағасы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қазылар алқасының мүшелері \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Қатысушының****аты-жөні** | **Мектебі** | **Сыныбы** | **I****кезең** | **II****кезең** | **Ұпай саны** | **Жүлделі орны** |

Қазылар алқасының ескертулері: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қазылар алқасының төрағасы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қазылар алқасының мүшелері:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ескерту: Қазылар алқасының қолдары қойылып, аты-жөні, атақтары толық жазылу керек.

Жетекшілер қазақ тілі мен әдебиет пәнінің мұғалімдері болуы тиіс.